اس دا جنم موہالی وچّ 12 ستمبر 1982 نوں سردار بلبیر سنگھ اتے سردارنی ہرمیل کور دے گھر ہویا سی۔ اس دی اک بھین اتے اک بھرا ہے۔ اس نے موہالی توں میٹرک کیتی اتے جیٹیوی کالج روڈے، موگا توں سول انجینیئرنگ۔ پڑھائی ختم کرن مگروں اوہ واپس موہالی آ گیا اتے اک سول انجینیئر دے طور تے کم کرن لگا۔ شیری مان ہمیشہ سنگیت دا بہت شوقین سی اتے اوہ ہمیشہ اپنے ویہلے سمیں گاؤن وچّ مست رہندا۔ پھر اس نے دوستاں دیاں محفلاں وچّ گاؤنا شروع کر دتا اتے دوست اس دے گیتاں اتے اس دی آواز نوں بہت پسند کردے۔ اوہناں نے اسنوں اک پیشہ ور گائک بنن لئی اتساہت کیتا۔ پر اس ویلے تکّ کیریئر دے طور تے شیری نے گاؤن دی چون کرن بارے سوچیا نہیں سی۔ اسدی نویں ایلبم 2015 دی بسنت رتے آ رہی ہے۔